जिलेभर में हुई बारिश, मौसम में आए बदलाव से मिली गर्मी से राहत
उपखण्डक्षेत्र में मंगलवार की शाम को मौसम के पलटने के कारण लोगों को सर्दी का अहसास करवाया। पिछले कुछ दिनों से मौसम में आए बदलाव के चलते लोगों को गर्मी ने परेशान कर दिया था। लेकिन मंगलवार की शाम को आसमान में छाए काले बादलों के साथ बूंदाबांदी तथा तेज हवा के चलने के कारण लोगों को सर्दी के अहसास ने घरों में दुबकने पर मजबूर कर दिया। शहर में मंगलवार की शाम को 6.45 बजे आसमान में बूंदाबांदी का दौर शुरू हो गया जो लगभग 7.15 बजे तक जारी रहा। वहीं क्षेत्र के आस-पास ग्रामीण इलाकों में अच्छी बारिश होने के कारण लोगों को गर्मी से राहत मिली।
रामदेवरा(आंचलिक) | मंगलवारको रामदेवरा आस पास के ग्रामीण क्षेत्रों में शाम को छाए घने बादलों हल्की बूंदाबांदी से जन जीवन को गर्मी से राहत मिली। वहीं ग्रामीण क्षेत्रों में किसानों के चेहरे पर फसल को लेकर चिंता छाई रही। मंगलवार को शाम को आसमान में अचानक से बादलों के छाने के बाद क्षेत्र में बूंदाबांदी शुरू हो गई। जिससे जन जीवन प्रभावित रहा।
रातडिया| उपखण्डभणियाणा के ग्रामीण इलाकों में तेज गर्जना के साथ अच्छी बारिश से मौसम हुआ खुशनुमा दिन के तापमान से ग्रामीणों को राहत मिली। मंगलवार की शाम को भणियाणा, मेगासर, उंचपदरा, चैनपुरा, मैंडवा, पदरोडा, रातड़िया, डूंगरसर, बागथल के क्षेत्रों में मंगलवार को शाम पांच बजे से चालू हुई तेज गर्जना से शुरू हुई बारिश करीब एक घंटे तक जारी रही। जिससे मौसम खुशनुमा हो गया। एक घंटे तक तेज गर्जना से बारिश होने से घरों की पनाले बहने लगी सड़कों पर पानी एकत्रित हो गया।
लाठी| क्षेत्रमें मंगलवार को शाम को हुई हल्की वर्षा से मौसम खुशगवार बना रहा। लाठी क्षेत्र के गांवों में कहीं ज्यादा तो कहीं कम वर्षा हुई। शाम के समय 5 बजे से झमाझम बारिश शुरू हुई। जिससे दिन में हो रही गर्मी से लोगों को राहत की आस बंधी थी। खुशगवार मौसम होने से स्थानीय कस्बे वासियों के चेहरे खिले हुए देखे गए।
रातड़िया. कस्बे में झमाझम बारिश से हुई तर हुई सड़के
भणियाणा. मंगलवार की शाम हुई बारिश से तर हुई सड़के।
रामदेवरा. बारिश से गर्मी में मिली राहत
hin_Deva hin_Deva hin_Deva hin_Deva hin_Deva hin_Deva awa_Deva hin_Deva